[pic] | ΕΥΡΩΠΑΪΚΗ ΕΠΙΤΡΟΠΗ |

Βρυξέλλες, 19.11.2010

COM(2010) 681 τελικό

2010/0331 (NLE)

Πρόταση

ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ

για την τροποποίηση του κανονισμού (ΕΕ) αριθ. 7/2010 σχετικά με το άνοιγμα και τον τρόπο διαχείρισης αυτόνομων ενωσιακών δασμολογικών ποσοστώσεων για ορισμένα γεωργικά και βιομηχανικά προϊόντα

ΑΙΤΙΟΛΟΓΙΚΗ ΕΚΘΕΣΗ

ΠΛΑΙΣΙΟ ΤΗΣ ΠΡΟΤΑΣΗΣ

Για προϊόντα των οποίων η παραγωγή στην Ένωση δεν επαρκεί για να καλυφθούν οι ανάγκες του ενωσιακού κλάδου χρήσης κατά την τρέχουσα περίοδο ποσοστώσεων, πρέπει να καθορίζονται αυτόνομες δασμολογικές ποσοστώσεις της Ένωσης. Η Επιτροπή, ανταποκρινόμενη σε αιτήματα αρκετών κρατών μελών, εξέτασε σε συνεργασία με τους αρμόδιους κυβερνητικούς εμπειρογνώμονες το ενδεχόμενο ανοίγματος αυτόνομων δασμολογικών ποσοστώσεων για ορισμένα γεωργικά και βιομηχανικά προϊόντα.

Στις 22 Δεκεμβρίου 2009, το Συμβούλιο εξέδωσε τον κανονισμό (ΕΕ) αριθ. 7/2010 σχετικά με το άνοιγμα και τον τρόπο διαχείρισης αυτόνομων ενωσιακών δασμολογικών ποσοστώσεων για ορισμένα γεωργικά και βιομηχανικά προϊόντα και για την κατάργηση του κανονισμού (ΕΚ) αριθ. 2505/96, ώστε η ζήτηση της Ένωσης για τα εν λόγω προϊόντα να μπορεί να καλυφθεί υπό τους ευνοϊκότερους κατά το δυνατόν όρους.

Οι δασμολογικές ποσοστώσεις της Ένωσης πρέπει να ανοιχθούν με μηδενικό ή μειωμένο συντελεστή του αυτόνομου δασμού του κοινού δασμολογίου για τις αναγκαίες ποσότητες, χωρίς να διαταραχθούν οι αγορές των εν λόγω προϊόντων. Από τις συζητήσεις στο πλαίσιο της Ομάδας «Δασμολογική Οικονομία» προέκυψε ότι τα κράτη μέλη ήταν διατεθειμένα να ανοίξουν ποσοστώσεις για τα προϊόντα που αφορά η πρόταση κανονισμού, χωρίς να διαταραχθούν οι αγορές των εν λόγω προϊόντων.

Η πρόταση είναι σύμφωνη με τις πολιτικές στους τομείς της γεωργίας, του εμπορίου, των επιχειρήσεων, της ανάπτυξης και των εξωτερικών σχέσεων. Ειδικά, η παρούσα πρόταση δεν αποβαίνει σε βάρος χωρών που έχουν συνάψει προτιμησιακή εμπορική συμφωνία με την ΕΕ (π.χ. ΣΓΠ, καθεστώς ΑΚΕ, υποψήφιες και δυνάμει υποψήφιες χώρες των Δυτικών Βαλκανίων).

ΑΠΟΤΕΛΕΣΜΑΤΑ ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΕΙΣ ΕΠΙΠΤΩΣΕΩΝ

Ζητήθηκε η γνώμη της ομάδας «Δασμολογική Οικονομία», η οποία αντιπροσωπεύει τον βιομηχανικό κλάδο κάθε κράτους μέλους. Όλες οι ποσοστώσεις που παρατίθενται αντανακλούν τη συμφωνία που επιτεύχθηκε στο πλαίσιο της ομάδας.

Δεν αναφέρθηκαν δυνητικά σοβαροί κίνδυνοι με μη αναστρέψιμες συνέπειες.

Η παρούσα πρόταση θα υποβληθεί σε διαδικασία διυπηρεσιακής διαβούλευσης και θα δημοσιευθεί μετά την έκδοσή της από το Συμβούλιο.

ΝΟΜΙΚΑ ΣΤΟΙΧΕΙΑ ΤΗΣ ΠΡΟΤΑΣΗΣ

Τροποποίηση κανονισμού του Συμβουλίου σχετικά με το άνοιγμα και τον τρόπο διαχείρισης αυτόνομων ενωσιακών δασμολογικών ποσοστώσεων για ορισμένα γεωργικά και βιομηχανικά προϊόντα με νομική βάση το άρθρο 31 της συνθήκης για τη λειτουργία της Ευρωπαϊκής Ένωσης. Δυνάμει του άρθρου αυτού, οι αυτόνομες δασμολογικές ποσοστώσεις καθορίζονται από το Συμβούλιο, το οποίο αποφασίζει με ειδική πλειοψηφία με βάση πρόταση της Επιτροπής.

Η παρούσα πρόταση εμπίπτει στην αποκλειστική αρμοδιότητα της Ένωσης. Επομένως, δεν έχει εφαρμογή η αρχή της επικουρικότητας.

Τα εν λόγω μέτρα ευθυγραμμίζονται με τις αρχές που αποσκοπούν στην απλούστευση των διαδικασιών για τους παράγοντες του εξωτερικού εμπορίου και είναι σύμφωνα με την ανακοίνωση της Επιτροπής του 1998 σχετικά με της αυτόνομες δασμολογικές αναστολές και ποσοστώσεις (ΕΕ C 128 της 25.04.1998, σ. 2).

ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

Μη είσπραξη δασμών συνολικού ύψους 9.422.228 ευρώ.

2010/0331 (NLE)

Πρόταση

ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ

για την τροποποίηση του κανονισμού (ΕΕ) αριθ. 7/2010 σχετικά με το άνοιγμα και τον τρόπο διαχείρισης αυτόνομων ενωσιακών δασμολογικών ποσοστώσεων για ορισμένα γεωργικά και βιομηχανικά προϊόντα

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη τη συνθήκη για τη λειτουργία της Ευρωπαϊκής Ένωσης, και ιδίως το άρθρο 31,

Έχοντας υπόψη την πρόταση της Ευρωπαϊκής Επιτροπής[1],

Εκτιμώντας τα ακόλουθα:

1. Προκειμένου να διασφαλιστεί επαρκής και αδιάκοπος εφοδιασμός σε ορισμένα προϊόντα των οποίων η παραγωγή στην Ένωση δεν επαρκεί και να αποφευχθεί κάθε διαταραχή της αγοράς, για ορισμένα γεωργικά και βιομηχανικά προϊόντα ανοίχθηκαν αυτόνομες δασμολογικές ποσοστώσεις με τον κανονισμό (ΕΕ) αριθ. 7/2010 του Συμβουλίου[2]. Στο πλαίσιο των εν λόγω δασμολογικών ποσοστώσεων τα προϊόντα μπορούν να εισαχθούν με μειωμένο ή μηδενικό δασμολογικό συντελεστή. Για τους ίδιους λόγους, πρέπει να ανοιχθούν, με ισχύ από 1ης Ιανουαρίου 2011, για ορισμένα προϊόντα, νέες δασμολογικές ποσοστώσεις με μηδενικό δασμολογικό συντελεστή για την αναγκαία ποσότητα.

2. Ο όγκος της ποσόστωσης για τις αυτόνομες δασμολογικές ποσοστώσεις με αύξοντες αριθμούς 09.2977 και 09.2635 δεν επαρκεί για να καλύψει τις ανάγκες του κλάδου παραγωγής της Ένωσης κατά την τρέχουσα περίοδο ποσοστώσεων που λήγει στις 31 Δεκεμβρίου 2010. Ως εκ τούτου, ο εν λόγω όγκος των ποσοστώσεων πρέπει να αυξηθεί με ισχύ από 1ης Ιουλίου 2010.

3. Δεν είναι πλέον προς το συμφέρον της Ένωσης να συνεχίσει να παραχωρεί, το 2011, δασμολογικές ποσοστώσεις για ορισμένα προϊόντα τα οποία έτυχαν τέτοιων ποσοστώσεων το 2010. Οι ποσοστώσεις αυτές πρέπει, συνεπώς, να τερματισθούν από 1ης Ιανουαρίου 2011 και τα αντίστοιχα προϊόντα πρέπει να διαγραφούν από τον κατάλογο του παραρτήματος Ι του κανονισμού (ΕΕ) αριθ. 7/2010.

4. Λόγω του μεγάλου αριθμού των απαιτούμενων τροποποιήσεων, και για λόγους σαφήνειας, πρέπει να αντικατασταθεί εξ ολοκλήρου το παράρτημα Ι του κανονισμού (ΕΕ) αριθ. 7/2010.

5. Επομένως, ο κανονισμός (ΕΕ) αριθ. 7/2010 πρέπει να τροποποιηθεί αναλόγως.

6. Δεδομένου ότι οι δασμολογικές ποσοστώσεις πρέπει να αρχίσουν να ισχύουν από την 1η Ιανουαρίου 2011, ο παρών κανονισμός πρέπει να τεθεί σε εφαρμογή την ίδια ημερομηνία με άμεση ισχύ,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα του κανονισμού (ΕΕ) αριθ. 7/2010 αντικαθίσταται από το κείμενο που περιλαμβάνεται στο παράρτημα του παρόντος κανονισμού.

Άρθρο 2

Με ισχύ από την 1η Ιουλίου 2010, στο παράρτημα του κανονισμού (ΕΕ) αριθ. 7/2010:

- ο όγκος της δασμολογικής ποσόστωσης με αύξοντα αριθμό 09.2977 καθορίζεται σε 40.000 τόνους,

- ο όγκος της δασμολογικής ποσόστωσης με αύξοντα αριθμό 09.2635 καθορίζεται σε 1.300.000 χλμ.

Άρθρο 3

Με ισχύ από την 1η Ιανουαρίου 2011, στο παράρτημα του κανονισμού (ΕΕ) αριθ. 7/2010 παρεμβάλλονται οι σειρές για τις δασμολογικές ποσοστώσεις με αύξοντα αριθμό 09.2638, 09.2639, 09.2640, 09.2941, 09.2642 και 09.2643.

Άρθρο 4

Με ισχύ από την 1η Ιανουαρίου 2011, στο παράρτημα του κανονισμού (ΕΕ) αριθ. 7/2010 διαγράφονται οι σειρές για τις δασμολογικές ποσοστώσεις με αύξοντα αριθμό 09.2002, 09.2604, 09.2611, 09.2807 και 09.2914.

Άρθρο 5

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης .

Ο παρών κανονισμός εφαρμόζεται από 1ης Ιανουαρίου 2011.

Ωστόσο, το άρθρο 2 εφαρμόζεται από 1ης Ιουλίου 2010.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, […]

Για το Συμβούλιο

Ο Πρόεδρος

ΠΑΡΑΡΤΗΜΑ

«ΠΑΡΑΡΤΗΜΑ

Αύξων αριθμός | Κωδικός ΣΟ | TARIC | Περιγραφή | Περίοδος ποσόστωσης | Ποσοστωτικός όγκος | Δασμός ποσόστωσης (%) |

09.2849 | ex 0710 80 69 | 10 | Μανιτάρια του είδους Auricularia polytricha, μη βρασμένα ή βρασμένα σε νερό ή ατμό, κατεψυγμένα, που προορίζονται για την παρασκευή έτοιμων γευμάτων (1)(2) | 1.1.-31.12. | 700 τόνοι | 0 % |

09.2913 | ex 2401 10 35 ex 2401 10 70 ex 2401 10 95 ex 2401 10 95 ex 2401 10 95 ex 2401 20 35 ex 2401 20 70 ex 2401 20 95 ex 2401 20 95 ex 2401 20 95 | 91 10 11 21 91 91 10 11 21 91 | Φυσικά καπνά ακατέργαστα ή που δεν έχουν βιομηχανοποιηθεί, ακόμη και κομμένα σε κανονική μορφή, με δασμολογική αξία όχι μικρότερη από 450 EUR/100 kg καθαρού βάρους, που προορίζονται για εξωτερικό περιτύλιγμα ή ενδιάμεσο περιτύλιγμα κατά την παραγωγή των προϊόντων της διάκρισης 2402 10 00 (1) | 1.1.-31.12. | 6.000 τόνοι | 0 % |

09.2841 | ex 2712 90 99 | 10 | Μείγμα 1-αλκενίων, που περιέχει, κατά βάρος 80% ή περισσότερα 1-αλκένια με μήκος αλύσου 20 ή 22 άτομα άνθρακα | 1.1.-31.12. | 10.000 τόνοι | 0 % |

09.2703 | ex 2825 30 00 | 10 | Οξείδια και υδροξείδια βαναδίου, που προορίζονται αποκλειστικά στην κατασκευή κραμάτων (1) | 1.1.-31.12. | 13.000 τόνοι | 0 % |

09.2806 | ex 2825 90 40 | 30 | Τριοξείδιο του βολφραμίου, συμπεριλαμβανομένου κυανού οξειδίου του βολφραμίου | 1.1.-31.12. | 12.000 τόνοι | 0 % |

09.2837 | ex 2903 49 80 | 10 | Βρωμοχλωρομεθάνιο | 1.1.-31.12. | 600 τόνοι | 0 % |

09.2933 | ex 2903 69 90 | 30 | 1,3-Διχλωροβενζόλιο | 1.1.-31.12. | 2.600 τόνοι | 0 % |

09.2950 | ex 2905 59 98 | 10 | 2-Χλωροαιθανόλη, που προορίζεται για την κατασκευή υγρών θειοπλαστικών της διάκρισης 4002 99 90 (1) | 1.1.-31.12. | 15.000 τόνοι | 0 % |

09.2851 | ex 2907 12 00 | 10 | o-Κρεσόλη καθαρότητας 98,5% κατά βάρος ή περισσότερο | 1.1.-31.12. | 20.000 τόνοι | 0 % |

09.2767 | ex 2910 90 00 | 80 | Αλλυλο-γλυκιδυλικός αιθέρας | 1.1.-31.12. | 2.500 τόνοι | 0 % |

09.2624 | 2912 42 00 | Αιθυλοβανιλίνη (3-αιθοξύ-4-υδροξυβενζαλδεΐδη) | 1.1.-31.12. | 600 τόνοι | 0 % |

*09.2638 | 2915 21 00 | 10 | Οξικό οξύ καθαρότητας 99 % και άνω κατά βάρος | 1.1.-31.12. | 500.000 τόνοι | 0 % |

09.2972 | 2915 24 00 | Οξικός ανυδρίτης | 1.1.-31.12. | 20.000 τόνοι | 0 % |

09.2769 | ex 2917 13 90 | 10 | Σεβακικό διμεθύλιο | 1.1.-31.12. | 1.300 τόνοι | 0 % |

09.2634 | ex 2917 19 90 | 40 | Δωδεκανοδιοϊκό οξύ, με καθαρότητα, κατά βάρος, που υπερβαίνει 98,5% | 1.1.-31.12. | 4.600 τόνοι | 0 % |

09.2808 | ex 2918 22 00 | 10 | ο-Ακετυλοσαλικυλικό οξύ | 1.1.-31.12. | 120 τόνοι | 0 % |

09.2975 | ex 2918 30 00 | 10 | Βενζοφαινόνη-3,3’,4,4’-τετρακαρβοξυλικός διανιδρίτης | 1.1.-31.12. | 1.000 τόνοι | 0 % |

09.2632 | ex 2921 22 00 | 10 | Εξαμεθυλενοδιαμίνη | 1.1.-31.12. | 35.000 τόνοι | 0 % |

09.2602 | ex 2921 51 19 | 10 | o-φινελοδιαμίνη | 1.1.-31.12. | 1.800 τόνοι | 0 % |

09.2977 | 2926 10 00 | Ακρυλο-νιτρίλιο | 1.1.-31.12. | 30.000 τόνοι | 0 % |

09.2917 | ex 2930 90 13 | 90 | Κυστίνη | 1.1.-31.12. | 600 τόνοι | 0 % |

09.2603 | ex 2930 90 99 | 79 | Δις(3-τριαιθοξυσιλυλοπροποπυλο)τετρασουλφίδιο | 1.1.-31.12. | 9.000 τόνοι | 0 % |

09.2810 | 2932 11 00 | Τετραϋδροφουράνιο | 1.1.-31.12. | 20.000 τόνοι | 0 % |

09.2955 | ex 2932 19 00 | 60 | Φλουρταμόνη/Flurtamone (ISO) | 1.1.-31.12. | 300 τόνοι | 0 % |

09.2812 | ex 2932 29 85 | 77 | Εξαν-6-ολίδιο | 1.1.-31.12. | 4.000 τόνοι | 0 % |

09.2615 | ex 2934 99 90 | 70 | Ριβονουκλεϊκό οξύ | 1.1.-31.12. | 110 τόνοι | 0 % |

09.2945 | ex 2940 00 00 | 20 | Δ-Ξυλόζη | 1.1.-31.12. | 400 τόνοι | 0 % |

09.2908 | ex 3804 00 00 | 10 | Λιγνοσουλφονικό νάτριο | 1.1.-31.12. | 40.000 τόνοι | 0 % |

09.2889 | 3805 10 90 | Αιθέριο έλαιο που προκύπτει κατά την κατεργασία των ξύλων για την παρασκευή χαρτόμαζας με θειικό άλας | 1.1.-31.12. | 20.000 τόνοι | 0 % |

09.2935 | ex 3806 10 00 | 10 | Κολοφώνια και ρητινικά οξέα από νωπές ελαιορρητίνες | 1.1.-31.12. | 280.000 τόνοι | 0 % |

09.2814 | ex 3815 90 90 | 76 | Καταλύτης αποτελούμενος από διοξείδιο του τιτανίου και τριοξείδιο του βολφραμίου | 1.1.-31.12. | 2.200 τόνοι | 0 % |

09.2829 | ex 3824 90 97 | 19 | Στερεό εκχύλισμα υπολείμματος αδιάλυτο σε αλυφατικούς διαλύτες, λαμβανόμενο κατά την εξαγωγή κολοφωνίου από το ξύλο, το οποίο παρουσιάζει τα ακόλουθα χαρακτηριστικά: — περιεκτικότητα κατά βάρος σε ρητινικά οξέα κατώτερη ή ίση του 30%, — βαθμό οξύτητας κατώτερο ή ίσο με 110, και — σημείο τήξεως ανώτερο των 100 °C | 1.1.-31.12. | 1.600 τόνοι | 0 % |

09.2986 | ex 3824 90 97 | 76 | Μείγματα τριτοταγών αμινών, με κατά βάρος περιεκτικότητα: — 60% ή περισσότερο δοδεκυλοδιμεθυλαμίνης — 20% ή περισσότερο διμεθυλ(τετραδεκυλ)αμίνης — 0,5% ή περισσότερο δεκαεξιλοδιμεθυλαμύνης, που προορίζεται για την κατασκευή οξειδίων αμινών (1) | 1.1.-31.12. | 14.315 τόνοι | 0 % |

09.2907 | ex 3824 90 97 | 86 | Μείγμα από φυτοστερόλες, υπό μορφή σκόνης, με περιεκτικότητα κατά βάρος: — σε στερόλες τουλάχιστον 75%, — όχι μεγαλύτερη από 25 % σε στανόλες, για χρήση στην παραγωγή στανολών/στερολών ή στανολεστέρων/στερολεστέρων (1) | 1.1.-31.12. | 2.500 τόνοι | 0 % |

09.2140 | ex 3824 90 97 | 98 | Μείγμα τριτοταγών αμινών, με κατά βάρος περιεκτικότητα: — 2,0-4,0% της N,N-διμεθυλο-1-οκταναμίνης — κατ’ ελάχιστο όριο, 94% της N,N-διμεθυλο-1-δεκαναμίνης — κατ’ ανώτατο όριο, 2% της N,N-διμεθυλο-1-δωδεκαναμίνης | 1.1.-31.12. | 4.500 τόνοι | 0 % |

09.2992 | ex 3902 30 00 | 93 | Συμπολυμερές προπυλενίου και βουτιλενίου, που περιέχει, κατά βάρος, όχι ολιγότερο από 60% αλλά όχι περισσότερο από 68% προπυλένιο και όχι ολιγότερο από 32% αλλά όχι περισσότερο από 40% βουτιλένιο, ιξώδους συντήξεως που δεν υπερβαίνει 3.000 mPa στους 190° C, σύμφωνα με τη μέθοδο ASTM D 3236, που προορίζεται να χρησιμοποιηθεί ως συγκολλητικό στην παραγωγή προϊόντων της διάκρισης 4818 40 (1) | 1.1.-31.12. | 1.000 τόνοι | 0 % |

*09.2947 | ex 3904 69 80 | 95 | Πολύ(φθοριούχο βινιλιδένιο), σε μορφή σκόνης, που προορίζεται για την παρασκευή χρωμάτων ή βερνικιών για την επένδυση μετάλλων (1) | 1.1.-31.12. | 1.300 τόνοι | 0 % |

*09.2639 | 3905 30 00 | Πολυ(βινυλική αλκοόλη) | 1.1.-31.12. | 18.000 τόνοι | 0 % |

*09.2640 | ex 3905 99 90 | 91 | Πολυβινυλοβουτυράλη | 1.1.-31.12. | 8.000 τόνοι | 0 % |

09.2616 | ex 3910 00 00 | 30 | Πολυδιμεθυλοσυλοξάνιο με βαθμό πολυμερισμού 2800 μονομερείς μονάδες (±100) | 1.1.-31.12. | 1.300 τόνοι | 0 % |

*09.2816 | ex 3912 11 00 | 20 | Οξική κυτταρίνη σε μορφή νιφάδων | 1.1.-31.12. | 58.500 τόνοι | 0 % |

*09.2641 | ex 3913 90 00 | 87 | Υαλουρονικό νάτριο, μη στείρο, με: — μέγιστο μέσο κατά βάρος μοριακό βάρος (Mw) 900 000, — μέγιστα επίπεδα ενδοτοξίνης 0,008 μονάδες ενδοτοξίνης (EU)/mg, — μέγιστη περιεκτικότητα σε αιθανόλη 1 % κατά βάρος, — μέγιστη περιεκτικότητα σε ισοπροπανόλη 0,5 % κατά βάρος | 1.1.-31.12. | 200 kg | 0 % |

09.2813 | ex 3920 91 00 | 94 | Τριστρωματική μεμβράνη πολυβινυλοβουτυράλης συνεξώθησης με έγχρωμη ταινία χρωματικών διαβαθμίσεων, που περιέχει δις(2-αιθυλεξανικό) 2,2’-αιθυλενοδιοξυδιαιθύλιο ως πλαστικοποιητή σε κατά βάρος αναλογία 29% ή μεγαλύτερη, χωρίς όμως να υπερβαίνει το 31% | 1.1.-31.12. | 2 000 000 m² | 0 % |

09.2818 | ex 6902 90 00 | 10 | Τούβλα πυρίμαχα — μήκους ακμής μεγαλύτερου από 300mm και — περιεκτικότητας σε TiO2 όχι περισσότερο από 1% κατά βάρος και — περιεκτικότητας σε Al2O3 όχι περισσότερο από 0,4% κατά βάρος και — με μεταβολή όγκου λιγότερο από 9 % σε θερμοκρασία 1.700° C | 1.1.-31.12. | 75 τόνοι | 0 % |

09.2815 | ex 6909 19 00 | 70 | Υποθέματα για καταλύτες ή φίλτρα, συνιστάμενα σε πορώδη κεραμικά υλικά, κυρίως από οξείδια αργιλίου και τιτανίου, με συνολικό όγκο που δεν υπερβαίνει τα 65 λίτρα και όπου υπάρχει τουλάχιστον ένας αυλός (ανοικτός σε ένα ή σε αμφότερα τα άκρα) ανά cm² διατομής | 1.1.-31.12. | 380.000 μονάδες | 0 % |

09.2628 | ex 7019 52 00 | 10 | Υαλοΰφασμα ενισχυμένο με ίνες ύαλου από πλαστική ύλη, βάρους 120 g/m²(±10 g/m²), που συνήθως χρησιμοποιείται για την κατασκευή οθονών κατά των εντόμων, πτυσσόμενες και σταθερού πλαισίου | 1.1.-31.12. | 350 000 m² | 0 % |

09.2799 | ex 7202 49 90 | 10 | Σιδηροχρώμιο που περιέχει κατά βάρος 1,5% αλλά όχι περισσότερο από 4% άνθρακα και όχι περισσότερο από 70% χρώμιο | 1.1.-31.12. | 50.000 τόνοι | 0 % |

09.2629 | ex 7616 99 90 | 85 | Τηλεσκοπική λαβή αλουμινίου, που προορίζεται να χρησιμοποιηθεί στην κατασκευή αποσκευών (1) | 1.1.-31.12. | 240.000 μονάδες | 0 % |

*09.2636 | ex 8411 82 80 | 20 | Βιομηχανικοί αεριοστρόβιλοι κινητήρες ισχύος 64 MW, προς ενσωμάτωση σε βιομηχανικά ηλεκτροπαραγωγά ζεύγη φορτίου αιχμής/ περιόδου μεσαίου φορτίου που λειτουργούν λιγότερες από 5500 ώρες κατ’ έτος και με συντελεστή απόδοσης απλού κύκλου άνω του 40 % | 1.1.-31.12. | 10 μονάδες | 0 % |

09.2763 | ex 8501 40 80 | 30 | Μονοφασικός ηλεκτροκινητήρας μεταγωγής, εναλλασσόμενου ρεύματος, ισχύος εξόδου που υπερβαίνει τα 750 W, ισχύος εισόδου άνω των 1 600 W, αλλά η οποία δεν υπερβαίνει τα 2 700 W, εξωτερικής διαμέτρου άνω των 120 mm (± 0,2 mm) αλλά η οποία δεν υπερβαίνει τα 135 mm (± 0,2 mm), ονομαστικής ταχύτητας περιστροφής άνω των 30 000 rpm, αλλά η οποία δεν υπερβαίνει τις 50 000 rpm, εφοδιασμένος με ανεμιστήρα επαγωγής αέρα, για χρήση στην κατασκευή ηλεκτρικών σκουπών (1) | 1.1.-31.12. | 2 000 000 μονάδες | 0 % |

*09.2642 | ex 8501 40 80 | 40 | Συγκρότημα αποτελούμενο από — μονοφασικό ηλεκτροκινητήρα μεταγωγής, εναλλασσόμενου ρεύματος, ισχύος εξόδου 480 W και άνω, χωρίς όμως να υπερβαίνει τα 1400 W, ισχύος εισόδου άνω των 900 W, χωρίς όμως να υπερβαίνει τα 1600 W, εξωτερικής διαμέτρου άνω των 119,8 mm, χωρίς όμως να υπερβαίνει τα 135,2 mm και ονομαστικής ταχύτητας άνω των 30000 rpm, χωρίς όμως να υπερβαίνει τις 50000 rpm, και — ανεμιστήρα επαγωγής αέρα, για χρήση στην κατασκευή ηλεκτρικών σκουπών (1) | 1.1.-31.12. | 120.000 μονάδες | 0 % |

*09.2633 | ex 8504 40 82 | 20 | Προσαρμογείς ηλεκτρικού ρεύματος, ισχύος έως 1 kVA, που χρησιμοποιούνται για την κατασκευή συσκευών αποτρίχωσης (1) | 1.1.-31.12. | 4.500.000 μονάδες | 0 % |

*09.2643 | ex 8504 40 82 | 30 | Πίνακες τροφοδοτικού ισχύος για χρήση στην κατασκευή εμπορευμάτων που υπάγονται στις κλάσεις 8521 και 8528 (1) | 1.1.-31.12. | 1.038.000 μονάδες | 0 % |

09.2620 | ex 8526 91 20 | 20 | Διάταξη με λειτουργία προσδιορισμού θέσης για παγκόσμιο δορυφορικό σύστημα εντοπισμού (GPS) | 1.1.-31.12. | 3.000.000 μονάδες | 0 % |

09.2003 | ex 8543 70 90 | 63 | Τασικατευθυνόμενη γεννήτρια συχνότητας αποτελούμενη από ενεργητικά και παθητικά στοιχεία συναρμολογημένα σε τυπωμένο κύκλωμα, περικλεισμένο σε κιβώτιο του οποίου οι δεν υπερβαίνουν τα 30 Χ 30 mm | 1.1.-31.12. | 1.400.000 μονάδες | 0 % |

*09.2635 | ex 9001 10 90 | 20 | Οπτικές ίνες για την κατασκευή καλωδίων γυάλινων οπτικών ινών της κλάσης 8544 (1) | 1.1.-31.12. | 2 600 000 km | 0 % |

09.2631 | ex 9001 90 00 | 80 | Γυάλινοι φακοί, πρίσματα και συγκολλημένα μεταξύ τους στοιχεία που δεν έχουν συναρμολογηθεί, για χρήση στην παραγωγή προϊόντων των κωδικών ΣΟ 9005, 9013 και 9015 (1) | 1.1.-31.12. | 5.000.000 μονάδες | 0 % |

(1) | Η απαλλαγή από δασμούς ή η μείωση αυτών υπόκειται στους όρους που προβλέπονται στις σχετικές ενωσιακές διατάξεις εν όψει του τελωνειακού ελέγχου της χρήσης των εν λόγω εμπορευμάτων (βλέπε άρθρα 291 έως 300 του κανονισμού (ΕΟΚ) αριθ. 2454/93 της Επιτροπής (ΕΕ L 253 της 11. 10. 1993, σ. 1)). |

(2) | Ωστόσο, το μέτρο δεν χορηγείται όταν η επεξεργασία πραγματοποιείται από επιχειρήσεις λιανικής πώλησης ή επιχειρήσεις εστιάσεως. |

* | Νέα, τροποποιημένη ή παρατεταμένης ισχύος δασμολογική κλάση |

»

ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ ΓΙΑ ΠΡΟΤΑΣΕΙΣ ΠΟΥ ΕΧΟΥΝ ΔΗΜΟΣΙΟΝΟΜΙΚΕΣ ΕΠΙΠΤΩΣΙΕΣ ΟΙ ΟΠΟΙΕΣ ΠΕΡΙΟΡΙΖΟΝΤΑΙ ΑΠΟΚΛΕΙΣΤΙΚΑ ΣΤΑ ΕΣΟΔΑ

1. ΟΝΟΜΑΣΙΑ ΤΗΣ ΠΡΟΤΑΣΗΣ:

Κανονισμός του Συμβουλίου για την τροποποίηση του κανονισμού (ΕΕ) αριθ. 7/2010 σχετικά με το άνοιγμα και τον τρόπο διαχείρισης αυτόνομων ενωσιακών δασμολογικών ποσοστώσεων για ορισμένα γεωργικά και βιομηχανικά προϊόντα

2. ΓΡΑΜΜΕΣ ΠΡΟΫΠΟΛΟΓΙΣΜΟΥ

Κεφάλαιο και άρθρο: Κεφάλαιο 12, άρθρο 120

Ποσό εγγεγραμμένο στον προϋπολογισμό για το έτος 2010: 14.079.700.000 ευρώ Ποσό εγγεγραμμένο στον προϋπολογισμό για το έτος 2011: 14.079.700.000 ευρώ (ΣΠ 2011)

3. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

( Η πρόταση δεν έχει δημοσιονομικές επιπτώσεις

x( Πρόταση χωρίς δημοσιονομική επίπτωση στις δαπάνες, αλλά με δημοσιονομική επίπτωση στα έσοδα – η επίπτωση στα έσοδα είναι η ακόλουθη:

(εκατ. ευρώ, μέχρι πρώτου δεκαδικού ψηφίου)

Γραμμή προϋπολογισμού | Έσοδα[3] | Περίοδος 6 μηνών, από την 01/07/2010 | [2011] |

Άρθρο 120 | Επιπτώσεις επί των ιδίων πόρων | - 0.2 | - 9.2 |

ΠΑΡΑΡΤΗΜΑ I

Ισχύει από 1. 7.2010:

Δασμολογικές ποσοστώσεις που αναφέρονται στο άρθρο 2

Περιγραφή του προϊόντος | Όγκος των ποσοστώσεων (μονάδα/τόνοι) | Εκτιμώμενη τιμή (ευρώ ανά τόνο, χλμ) | Δασμός (%) (ΚΔ 2011) | Ποσοστωτικός δασμός (%) | Αναμενόμενη απώλεια εσόδων (σε ευρώ) |

Ακετονιτρίλιο (ACN) 09.2977 | + 10.000 τόνοι (αρχική ποσότητα: 30.000 τόνοι) | 900 | 2,9 | 0 | 261.000 |

Οπτικές ίνες 09.2635 | + 150.000 χλμ (αρχική ποσότητα: 1.150.000 χλμ) | 6.66 | 2,9 | 0 | 28.971 |

Συνολική απώλεια εσόδων: (289.971 ευρώ – 72.493 ευρώ) = 217.478 ευρώ καθαρά.

ΠΑΡΑΡΤΗΜΑ II

Ισχύει από 1. 1.2011:

Δασμολογικές ποσοστώσεις που αναφέρονται στο άρθρο 3

Περιγραφή του προϊόντος | Διακύμανση του όγκου της ποσόστωσης (τόνοι/γρ.) | Εκτιμώμενη τιμή (ευρώ ανά τόνο/χλγ/μονάδα) | Δασμός (%) (ΚΔ 2011) | Ποσοστωτικός δασμός (%) | Αναμενόμενη διακύμανση της απώλειας εσόδων σε σχέση με την προηγούμενη ποσοστωτική περίοδο (σε ευρώ) |

09.2638 Οξικό οξύ | + 500 τόνοι (αρχική ποσότητα: 0 τόνοι) | 260.000 ευρώ/τόνο | 5,5 | 0 | 7.150.000 |

09.2639 Οινόπνευμα | + 18.000 τόνοι (αρχική ποσότητα: 0 τόνοι) | 1.825 ευρώ/τόνο | 6,5 | 0 | 2.135.250 |

09.2640 Βουτυράλη | + 500 τόνοι (αρχική ποσότητα: 0 τόνοι) | 3.580 ευρώ/τόνο | 6,5 | 0 | 116.350 |

09.2641 Ενώσεις του υαλουρονικού οξέος | + 200 χλγ (αρχική ποσότητα: 0 τόνοι) | 173.081 ευρώ/χλγ | 6,5 | 0 | 2.250.053 |

09.2642 Συναρμολόγηση | + 120.000 μονάδες (αρχική ποσότητα: 0 μονάδες) | 6,76 ευρώ/μονάδα | 2,7 | 0 | 21.902 |

09.2643 Πίνακας | + 1.038.000 μονάδες (αρχική ποσότητα: 0 μονάδες) | 17,50 ευρώ/μονάδα | 3,3 | 0 | 599.445 |

Συνολική απώλεια εσόδων σε σχέση με την προηγούμενη ποσοστωτική περίοδο:(12.273.000 ευρώ – 3.068.250 ευρώ) = 9.204.750 ευρώ καθαρά.

4. ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣ

Οι διατάξεις για τη διαχείριση των δασμολογικών ποσοστώσεων προβλέπουν τα μέτρα που απαιτούνται για την πρόληψη και την προστασία από την απάτη και τις παρατυπίες.

5. ΑΛΛΕΣ ΠΑΡΑΤΗΡΗΣΕΙΣ

[1] ΕΕ C της σ. .

[2] EE L 3 της 7.1.2010, σ. 1.

[3] Όσον αφορά τους παραδοσιακούς ιδίους πόρους (γεωργικές εισφορές, εισφορές ζάχαρης, δασμούς), τα αναγραφόμενα ποσά πρέπει να είναι καθαρά ποσά, δηλ. τα ακαθάριστα ποσά μείον τα έξοδα είσπραξης (25%).